ועדת הפנים והגנת הסביבה, כנסת 24, פרוטוקול מספר 84, 2022-01-02 11:45

וליד טאהא: שלום לכולם, אנחנו מתחילים דיון עם הרוויזיות שהוגשו, של הליכוד, והיה איתם עוד מישהו?

תומר רוזנר: כל הקבוצה, הליכוד, ש"ס, יהדות התורה, והציונות הדתית.

וליד טאהא: הליכוד, ש"ס, יהדות התורה והציונות הדתית, והם לא הגיעו, אז הרוויזיות שלהן נדחות.

תומר רוזנר: הרוויזיות שלהן נדחות.

וליד טאהא: ויש את הרוויזיות של אוסאמה סעדי, והוא נמצא כאן.

וליד טאהא: כמה הן במספר?

תומר רוזנר: יש נגיד תשע או משהו כזה.

שרון רופא אופיר: שמונה.

אוסאמה סעדי: אני אנמק ביחד ונצביע ביחד.

וליד טאהא: אז תנמק בפעם אחת ונצביע בפעם אחת?

אוסאמה סעדי: כן.

וליד טאהא: בסדר, מאה אחוז.

אוסאמה סעדי: אדוני, ההסתייגות הראשונה.

אוסאמה סעדי: קודם כל אנחנו טוענים שמאחר והתוקף של הוועדה המיוחדת חריש פג ב-27 בנובמבר, ולמעשה החוק המקורי היה להאריך את התוקף בעוד שנתיים, התוקף פג ב-27 בנובמבר, ולכן למעשה, אין ועדה היום.

אוסאמה סעדי: גם הוועדה מתייחסת אל עצמה כאילו היום היא לא קיימת, ולכן צריך ליצור אותה מחדש, לכן צריך להקדים ועדה מחדש.

אוסאמה סעדי: לא להאריך משהו שפג תוקפו.

אוסאמה סעדי: הסתייגות שנייה, היא כמובן בקשר לכך שביקשנו והצענו ששני המשקיפים יהיו שני חברים, אז עכשיו יש אחד שהוא חבר והשני נשאר משקיף, וכמובן מי שימנה אותם הוא שר הפנים, אבל ביקשנו ששר הפנים ימנה אותם על פי המלצה של אותה מועצה מקומית.

אוסאמה סעדי: זה טבעי, וזה מובן, אבל מההתנהלות של הוועדה המיוחדת בשנים שעברו, אני לא סומך עליהם, עם כל הכבוד.

אוסאמה סעדי: לכן, אני מבקש שבאמת יהיה רשום, ברחל בתך הקטנה, שהמינוי של החבר ושל המשקיף, יש ועדת עירון, כולנו מכירים את ועדת עירון, אדוני היו"ר, אפשר בהחלט שנציג שלה יהיה חבר בוועדה, ולכן ההסתייגות שלנו היא ששרת הפנים תמנה את החבר ואת המשקיף של הרשות הגובלת ושל הרשות הסמוכה, על פי המלצה של אותה רשות מקומית.

אוסאמה סעדי: כמובן, שאנחנו מתנגדים בכלל לחוק ולהארכה, אבל אם לחלופין, באמת יש - - - ולכן אנחנו הגשנו הסתייגות, שאם בכלל יש צורך, ואנחנו חושבים שאין צורך כי יש ועדה מחוזית ויש ועדה מקומית ואפשר לעשות את הכל גם לחריש, אז לא צריך עוד שנתיים.

אוסאמה סעדי: אלה חלק מההסתייגויות שהיו לנו.

וליד טאהא: תודה רבה, חה"כ אוסאמה סעדי.

וליד טאהא: יש לנו שמונה הסתייגויות ביחד, נכון?

רעות בינג: יש לנו - - -

וליד טאהא: סך הכל של סעדי?

וליד טאהא: 11?

וליד טאהא: מה שהיה היום פלוס החמש מהדיון הקודם?

וליד טאהא: זה סך הכל 11.

וליד טאהא: אז אנחנו נצביע על כל ההסתייגויות שהגיש חה"כ אוסאמה סעדי.

וליד טאהא: חברי הכנסת, אנחנו רוצים להצביע על ההסתייגויות שהגיש חה"כ אוסאמה סעדי בחבילה אחת, כל ההסתייגויות.

תומר רוזנר: רוויזיות.

וליד טאהא: על הרוויזיות, נכון, על הרוויזיות של ההסתייגויות שהגיש חה"כ אוסאמה.

וליד טאהא: אז נעלה אותן להצבעה.

וליד טאהא: לא התקבלה הרוויזיה לא התקבלה, חה"כ אוסאמה סעדי.

וליד טאהא: נקבע לנו דיון למחר לגבי הטענה לנושא חדש, אלא אם כן אפשר להגיע לנוסח אחר מוסכם.

וליד טאהא: בכל זאת נקבעה ההצבעה להיום, אז אנחנו נבדוק את האפשרות.

וליד טאהא: תודה רבה, הדיון בהצעת חוק התכנון והבנייה (תיקון מס' 128 והוראת שעה), התשפ"ב-2021, הסתיים, הישיבה נעולה.